paragraph_text: Na mjestu okretanja Agulhaška struja povremeno - u razmacima od oko 2-3 mjeseca - tvori vrtloge koji nastavljaju samostalno put prema južnom Atlantiku gdje ih preuzima (adverhira) srednje strujanje i odvodi ih na sjeverozapad. Ovi vrtlozi nose toplu i slanu vodu Indijskog oceana i time su dio globalnog termohalinskog kruženja. Ovi prstenovi spadaju među najsnažnije vrtloge svih svjetskih oceana.